ΓΡΑΠΤΗ ΕΡΩΤΗΣΗ P-1857/98

υποβολή: Joaquim Miranda (GUE/NGL) προς την Επιτροπή

(8 Ιουνίου 1998)

Θέμα: Κομματική πρωτοβουλία με τη στήριξη της Ευρωπαïκής Ένωσης

Στις 16 Μαΐου 1998 έλαβε χώρα στο Portalegre της Πορτογαλίας ένα σεμινάριο με θέμα "η Συνθήκη του Άμστερνταμ και η ευρωπαϊκή πρόκληση - η οικοδόμηση μιας νέας ιθαγένειας", που διαφημίσθηκε ότι υποστηριζόταν από την Ευρωπαϊκή Ένωση έχοντας ενταχθεί στο πλαίσιο της δράσης "να οικοδομήσουμε μαζί την Ευρώπη".

Ωστόσο, προκύπτει ότι:

1. Επρόκειτο για μία πρωτοβουλία αμιγώς κομματικού χαρακτήρα, μολονότι δεν είχε διαφημισθεί αλλά και χαρακτηριθεί ως τέτοια. Πράγματι, ο κατάλογος της Προεδρίας και των αγορητών που είχαν δηλωθεί περιελάμβανε αποκλειστικά γνωστές προσωπικότητες που ανήκουν σε ένα μόνο πορτογαλικό πολιτικό κόμμα.

2. Η διαφήμιση του σεμιναρίου δεν επέτρεπε τον προσδιορισμό της ταυτότητας των διοργανωτών (και τούτο επιβεβαιώνει τα όσα προαναφέρθηκαν στην παράγραφο 1). Επισημαίνεται εντούτοις ότι:

α) ο Δήμος του Portalegre, παρά το γεγονός ότι προεβλήθη δημοσίως ως ένας από τους φορείς διοργάνωσης της εκδήλωσης, αρνείται τα γεγονότα και υποστηρίζει πως πρόκειται για παρεξήγηση;

β) ο ερωτών, ο οποίος τυγχάνει και πάρεδρος του εν λόγω Δήμου, όχι μόνο δεν συμμετείχε σε οποιαδήποτε σχετική συζήτηση, αλλά έλαβε γνώση μόνο τυχαία μέσω της σχετικής διαφήμισης.

3. Πρέπει να προστεθεί ότι ο ερωτών δεν ενημερώθηκε, με κανέναν τρόπο, όσον αφορά την πραγματοποίηση του σεμιναρίου, μολονότι κατοικεί στην πόλη του Portalegre (και, μεταξύ άλλων, είναι και ο μοναδικός ευρωβουλευτής που κατάγεται και κατοικεί στην περιοχή); επιπροσθέτως, η εκδήλωση εμφανίσθηκε και ως καρπός συνεργασίας ανάμεσα στο Ευρωπαϊκό Κοινοβούλιο και την Επιτροπή (στην περίπτωση αυτή μέσω του Κέντρου Jacques Delor, το οποίο για το σκοπό αυτό εξασφάλισε επιδότηση στα πλαίσια του προγράμματος PRINCE).

4. Ο Δήμος του Portalegre αποφάσισε, στο μεταξύ, την πραγματοποίηση δημοσίων και με πολυμερή συμμετοχή πάνω στο ίδιο θέμα ή για επίκαιρα ζητήματα που αφορούν την ευρωπαϊκή ολοκλήρωση.

5. Η συμμετοχή στο σεμινάριο ήταν περιορισμένη σε λίγες δεκάδες άτομα.

Υπό το φως των προαναφερθέντων, θα μπορούσε άραγε η Επιτροπή να αναφέρει: Πώς είναι δυνατόν πρωτοβουλίες αμιγώς πολιτικού χαρακτήρα να εντάσσονται στα πλαίσια της δράσης "να οικοδομήσουμε μαζί την Ευρώπη" και, να εξασφαλίζουν τη σχετική πολιτική και υλική στήριξη; Ποιά στήριξη δόθηκε πραγματικά στην εν λόγω πρωτοβουλία; Ποιός φορέας ήταν πραγματικά υπεύθυνος για την πραγματοποίηση του σεμιναρίου; Ποιά κριτήρια πρυτανεύουν όσον αφορά την έγκριση δραστηριοτήτων αυτού του είδους; Τί προτιμά η Επιτροπή: συζήτήσεις με πολυμερή συμμετοχή ή "Μονοφωνική χορωδία";

Απάντηση του κ. Oreja Εξ ονόματος της Επιτροπής

(3 Αυγούστου 1998)

Η δράση ενημέρωσης κατά προτεραιότητα "Οικοδομώντας από κοινού την Ευρώπη" έχει ως στόχο να προωθήσει το δημόσιο διάλογο και τις δραστηριότητες πληροφόρησης σχετικά με τη συνθήκη του Άμστερνταμ. Στα πλαίσια αυτά ενθαρρύνεται η συμμετοχή σε διάφορα επίπεδα (αντιπρόσωποι των πολιτών σε τοπικό, περιφερειακό και ευρωπαϊκό επίπεδο).

Το σεμινάριο που αναφέρει το Αξιότιμο Μέλος του Κοινοβουλίου δεν έχει χρηματοδοτηθεί στο πλαίσιο της δράσης "Οικοδομώντας από κοινού την Ευρώπη" και δεν είναι γνωστό στην Επιτροπή στις Βρυξέλλες ή στο γραφείο εκπροσώπησής της στη Λισαβώνα, ούτε στο κέντρο ενημέρωσης Jacques Delors στη Λισαβώνα.

Η Επιτροπή έχει ενισχύσει μόνο ένα σχέδιο το οποίο έχει λάβει χώρα στο Portalegre στα πλαίσια της πρόσκλησης προς υποβολή προσφορών αριθ. ΑΡ/97-01/ΤΡ. Το σχέδιο αυτό υποβλήθηκε από το Sitese (Sindicato de Tabalhadores de Escrtitorio, Comercio, Serviηos e Novas Technologias)από κοινού με πολλά τοπικά συμβούλια και άλλους οργανισμούς. Ο υπεύθυνος σύνδεσμος της Επιτροπής στο Sitese επιβεβαιώνει ότι το σχέδιο αυτό δεν συνδέεται με το εν λόγω σεμινάριο.

Τα κριτήρια για την επιλογή των σχεδίων αναφέρονται σαφώς στο κείμενο της πρόσκλησης υποβολής προτάσεων αντίγραφο του οποίου διαβιβάζεται άμεσα στο Αξιότιμο Μέλος και στη Γραμματεία του Κοινοβουλίου.

Η Επιτροπή είναι υπέρ του δημοσίου διαλόγου ο οποίος συνιστά μορφή ανταλλαγών που ενισχύεται από το πρόγραμμα.